CELEX: 62011CA0530
Language: et
Date: 2014-02-13 00:00:00
Title: Kohtuasi C-530/11: Euroopa Kohtu (teine koda) 13. veebruari 2014 . aasta otsus — Euroopa Komisjon versus Suurbritannia ja Põhja-Iiri Ühendkuningriik (Liikmesriigi kohustuste rikkumine — Üldsuse osalemine keskkonnaasjade otsustamises ja õigus neis asjus kohtu poole pöörduda — Mõiste „üle jõu käivalt kulukas” kohtumenetlus)

29.3.2014   
            
            
               ET
            
            
               Euroopa Liidu Teataja
            
            
               C 93/3
            
         Euroopa Kohtu (teine koda) 13. veebruari 2014. aasta otsus — Euroopa Komisjon versus Suurbritannia ja Põhja-Iiri Ühendkuningriik
   (Kohtuasi C-530/11) (1)
   
   (Liikmesriigi kohustuste rikkumine - Üldsuse osalemine keskkonnaasjade otsustamises ja õigus neis asjus kohtu poole pöörduda - Mõiste „üle jõu käivalt kulukas” kohtumenetlus)
   2014/C 93/03
   Kohtumenetluse keel: inglise
   
      Pooled
   
   
      Hageja: Euroopa Komisjon (esindajad: P. Oliver ja L. Armati)
   
      Kostja: Suurbritannia ja Põhja-Iiri Ühendkuningriik (esindajad: C. Murrell, M. Holt ja J. Maurici)
   
      keda toetavad: Taani Kuningriik (esindaja: C. H. Vang), Iirimaa (esindaja: Creedon ja A. Joyce, keda abistavad barrister E. Barrington ja barrister G. Gilmore)
   
      Ese
   
   Liikmesriigi kohustuste rikkumine — Euroopa Parlamendi ja nõukogu 26. mai 2003. aasta direktiivi 2003/35/EÜ, milles sätestatakse üldsuse kaasamine teatavate keskkonnaga seotud kavade ja programmide koostamisse ning muudetakse nõukogu direktiive 85/337/EMÜ ja 96/61/EÜ seoses üldsuse kaasamisega ning õiguskaitse kättesaadavusega (ELT L 156, lk 17; ELT eriväljaanne 15/07, lk 466), artikli 3 lõike 7 ja artikli 4 lõike 4 täitmiseks vajalike õigusnormide vastu võtmata jätmine — Kohustus kõrvaldada finantstõkked või vähendada finantstõkkeid, mis võivad takistada õiguskaitse kättesaadavust keskkonnasjades — Mõiste „üle jõu käivalt kulukas” kohtumenetlus
   
      Resolutsioon
   
   
               1.
            
            
               Kuna Suurbritannia ja Põhja-Iiri Ühendkuningriik ei ole nõuetekohaselt üle võtnud Euroopa Parlamendi ja nõukogu 26. mai 2003. aasta direktiivi 2003/35/EÜ, milles sätestatakse üldsuse kaasamine teatavate keskkonnaga seotud kavade ja programmide koostamisse ning muudetakse nõukogu direktiive 85/337/EMÜ ja 96/61/EÜ seoses üldsuse kaasamisega ning õiguskaitse kättesaadavusega, artikli 3 lõiget 7 ja artikli 4 lõiget 4 osas, milles need sätestavad, et kõnealused kohtumenetlused ei tohi olla üle jõu käivalt kulukad, siis on see liikmesriik rikkunud sellest direktiivist tulenevaid kohustusi.
            
         
               2.
            
            
               Mõista kohtukulud välja Suurbritannia ja Põhja-Iiri Ühendkuningriigilt. Jätta Taani Kuningriigi ja Iirimaa kohtukulud nende endi kanda.
            
         
      (1)  ELT C 39, 11.2.2012.